ਸਿਰਲੇਖ: ਲੋਕ ਸਭਾ ਚੋਣਾਂ 2019: ਚੌਥੇ ਗੇੜ ਦੀ ਵੋਟਿੰਗ ਜਾਰੀ, ਕਿੱਥੇ-ਕਿੱਥੇ ਵੋਟਿੰਗ ਤੇ ਕਿਸ ਦੀ ਕਿਸਮਤ ਦਾਅ 'ਤੇ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਚੌਥੇ ਗੇੜ ਵਿੱਚ ਅੱਠ ਸੂਬਿਆਂ ਦੀਆਂ 71 ਲੋਕ ਸਭਾ ਸੀਟਾਂ ਲਈ ਵੋਟਿੰਗ

ਇਸ ਵਿੱਚ ਮਹਾਰਾਸ਼ਟਰ ਦੀਆਂ ਸਭ ਤੋਂ ਵੱਧ 17, ਉੱਤਰ ਪ੍ਰਦੇਸ਼ ਅਤੇ ਰਾਜਸਥਾਨ ਦੀਆਂ 13-13 ਅਤੇ ਪੱਛਮੀ ਬੰਗਾਲ ਦੀਆਂ ਅੱਠ, ਮੱਧ ਪ੍ਰਦੇਸ਼ ਅਤੇ ਓਡੀਸ਼ਾ ਦੀਆਂ 6-6, ਬਿਹਾਰ ਦੀਆਂ ਪੰਜ, ਝਾਰਖੰਡ ਦੀਆਂ ਤਿੰਨ ਅਤੇ ਜੰਮੂ-ਕਸ਼ਮੀਰ ਦੀ ਇੱਕ ਸੀਟ 'ਤੇ ਵੋਟਿੰਗ ਹੋ ਰਹੀ ਹੈ।

ਅਸਨਸੋਲ ਵਿੱਚ ਬੂਥ ਨੰਬਰ 199 'ਤੇ ਟੀਐੱਮਸੀ ਵਰਕਰਾਂ ਅਤੇ ਸੁਰੱਖਿਆ ਕਰਮੀਆਂ ਵਿਚਾਲੇ ਝੜਪ ਹੋਈ। ਇਸ ਮੌਕੇ ਭਾਜਪਾ ਦੇ ਲੋਕ ਸਭਾ ਉਮੀਦਵਾਰ ਦੀ ਕਾਰ ਦੀ ਵੀ ਤੋੜ-ਫੋੜ ਕੀਤੀ ਗਈ।

End of Twitter post, 1

ਇਸ ਤੋਂ ਪਹਿਲਾਂ 27 ਅਪ੍ਰੈਲ ਨੂੰ ਸ਼ਾਮ 5 ਵਜੇ ਇਸ ਗੇੜ ਲਈ ਹੋਣ ਵਾਲਾ ਚੋਣ ਪ੍ਰਚਾਰ ਥਮ ਗਿਆ ਸੀ। 

ਬਾਲੀਵੁੱਡ ਅਦਾਕਾਰਾ ਅਤੇ ਕਾਂਗਰਸ ਉਮੀਦਵਾਰ ਉਰਮਿਲਾ ਮਾਤੋਂਡਕਰ ਨੇ ਬਾਂਦਰਾ ਵਿੱਚ ਬੂਥ ਨੰਬਰ 190 'ਤੇ ਪਾਈ ਵੋਟ।

ਮੱਧ ਪ੍ਰਦੇਸ਼ ਦੇ ਮੁੱਖ ਮੰਤਰੀ ਕਮਲਨਾਥ ਨੇ ਸ਼ਿਕਰਪੁਰ ਵਿੱਚ ਪਾਈ ਵੋਟ।

ਬਾਲੀਵੁੱਡ ਅਦਾਕਾਰਾ ਪ੍ਰਿਅੰਕਾ ਚੋਪੜਾ ਨੇ ਵੀ ਵੋਟ ਪਾਈ।

ਬਿਹਾਰ ਵਿੱਚ ਸੀਪੀਆਈ ਦੇ ਬੇਗੁਸਰਾਈ ਤੋਂ ਲੋਕ ਸਭਾ ਉਮੀਦਵਾਰ ਕਨ੍ਹਈਆ ਕੁਮਾਰ ਨੇ ਵੀ ਪਾਈ ਵੋਟ।

ਇਨ੍ਹਾਂ ਸੂਬਿਆਂ ਦੀਆਂ ਕੁਝ-ਕੁਝ ਸੀਟਾਂ ਉੱਪਰ ਪਹਿਲੇ ਤਿੰਨ ਗੇੜਾਂ ਵਿੱਚ ਵੋਟਿੰਗ ਹੋ ਚੁੱਕੀ ਹੈ ਕੁਝ ਵਿੱਚ ਇਸ ਚੌਥੇ ਗੇੜ ਵਿੱਚ ਹੋਵੇਗੀ ਅਤੇ ਬਾਕੀ ਰਹਿੰਦੀਆਂ ਸੀਟਾਂ ਲਈ ਵੋਟਾਂ ਪਾਉਣ ਦਾ ਕੰਮ ਪੰਜਵੇਂ ਗੇੜ ਵਿੱਚ ਮੁਕੰਮਲ ਕਰ ਲਿਆ ਜਾਵੇਗਾ।

ਚੌਥਾ ਗੇੜ- ਦਿਲਚਸਪ ਗੱਲਾਂ

ਚੋਣ ਕਮਿਸ਼ਨ ਦੀ ਵੈਬਸਾਈਟ ਉੱਪਰ ਉਪਲੱਬਧ ਸੂਚੀ ਮੁਤਾਬਕ ਇਨ੍ਹਾਂ ਚੋਣਾਂ ਵਿੱਚ 943 ਉਮੀਦਵਾਰ ਆਪਣਾ ਸਿਆਸੀ ਦਾਅ ਖੇਡ ਰਹੇ ਹਨ। ਇਨ੍ਹਾਂ ਉਮੀਦਵਾਰਾਂ ਦੇ ਹਲਫ਼ੀਆ ਬਿਆਨਾਂ ਦੇ ਵਿਸ਼ਲੇਸ਼ਣ ਤੋਂ ਹਿਸਾਬ ਲਾਇਆ ਗਿਆ ਹੈ ਕਿ ਇਨ੍ਹਾਂ 943 ਉਮੀਦਵਾਰਾਂ ਵਿੱਚੋਂ 210 ਉਮੀਦਵਾਰਾਂ ਖ਼ਿਲਾਫ਼ ਅਪਰਾਧਿਕ ਕੇਸ ਚੱਲ ਰਹੇ ਹਨ ਜਦਕਿ 17 ਫੀਸਦੀ, 158 ਨੇ ਹਲਫ਼ ਨਾਲ ਚੋਣ ਕਮਿਸ਼ਨ ਨੂੰ ਦੱਸਿਆ ਹੈ ਕਿ ਉਨ੍ਹਾਂ ਖ਼ਿਲਾਫ ਗੰਭੀਰ ਅਪਰਾਧਿਕ ਮੁਕੱਦਮੇ ਚੱਲ ਰਹੇ ਹਨ।

ਇਹ ਵੀ ਪੜ੍ਹੋ:

ਜਿਹੜੇ ਹਲਕਿਆਂ ਵਿੱਚ ਤਿੰਨ ਤੋਂ ਵਧੇਰੇ ਅਪਰਾਧਿਕ ਪਿਛੋਕੜ ਵਾਲੇ ਉਮੀਦਵਾਰ ਚੋਣ ਦੰਗਲ ਵਿਚ ਡਟੇ ਹੋਏ ਹਨ, ਉਨ੍ਹਾਂ 37 ਹਲਕਿਆਂ ਨੂੰ ਰੈਡ ਅਲਰਟ ਹਲਕੇ ਐਲਾਨਿਆ ਗਿਆ ਹੈ।

ਹੁਣ ਇੱਕ ਝਾਤ ਪਾਉਂਦੇ ਹਾਂ ਉਨ੍ਹਾਂ ਪੰਜ ਵੱਡੇ ਨਾਵਾਂ ਉੱਪਰ ਜਿਨ੍ਹਾਂ ਦਾ ਆਉਂਦੇ 5 ਸਾਲਾਂ ਲਈ ਸਿਆਸੀ ਭਵਿੱਖ ਵੋਟਰਾਂ ਨੇ ਅੱਜ ਈਵੀਐਮ ਮਸ਼ੀਨਾਂ ਵਿੱਚ ਬੰਦ ਕਰਕੇ ਚਾਬੀ ਚੋਣ ਕਮਿਸ਼ਨ ਦੇ ਹੱਥ ਫੜਾ ਦੇਣੀ ਹੈ।

ਕਨ੍ਹੱਈਆ ਕੁਮਾਰ

ਕਨ੍ਹੱਈਆ ਕੁਮਾਰ ਆਪਣੀ ਜਨਮ ਭੂਮੀ, ਬਿਹਾਰ ਦੇ ਬੇਗੂਸਰਾਏ ਤੋਂ ਸੀਪੀਆਈ ਦੇ ਉਮੀਵਾਰ ਹਨ। ਉਨ੍ਹਾਂ ਦੇ ਸਿਆਸੀ ਜੀਵਨ ਦੀਆਂ ਪਹਿਲੀਆਂ ਲੋਕ ਸਭਾ ਚੋਣਾਂ ਹਨ।

ਬੇਗੂਸਰਾਏ ਪ੍ਰਸਿੱਧ ਹਿੰਦੀ ਸਾਹਿਤਕਾਰ ਨਾਮਧਾਰੀ ਸਿੰਘ ਦਿਨਕਰ ਦੀ ਭੂਮੀ ਹੈ। ਇਹ ਹਲਕਾ ਖੱਬੇਪੱਖੀਆਂ ਦਾ ਵੀ ਗੜ੍ਹ ਰਿਹਾ ਹੈ। ਖੱਬੇਪੱਖੀ ਧਾਰਾ ਨਾ ਸਿਰਫ਼ ਇੱਥੇ ਜਨਮੀ ਸਗੋਂ ਆਪਣੇ ਸਿਖ਼ਰ ਤੇ ਵੀ ਪਹੁੰਚੀ। ਇਹ ਹਲਕਾ ਸੀਪੀਆਈ ਦਾ ਵੀ ਗੜ੍ਹ ਰਿਹਾ ਹੈ ਅਤੇ...